În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

**RAPORT DE SPECIALITATE**

**la proiectul de hotărâre pentru modificarea** **H****.C.L. Satu Mare nr.** **136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024**

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal, sunt prezentate impozitele și taxele locale așa cum acestea au fost stabilite de către legiuitor.

Luând în considerare:

- Rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene care la data de 01.10.2023 care este de 4,9748 RON/EUR,

- nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri.

- impozitele și taxele locale aplicabile la nivelul municipiului Satu Mare aprobate prin Hotărârea Consiliului Local Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2024,

În vederea respectării prevederilor art.491 din Codul Fiscal, cu privire la obligativitatea indexării impozitelor și taxelor locale cu Rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene care la data de 01.10.2023 care este de 4,9748 RON/EUR, la nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri,, **propunem ca, începând cu anul 2024 nivelul impozitelor asupra mijloacelor de transport cu sarcina maximă autorizată mai mare sau egala cu 12T** **să fie menținute astfel cum au fost stabilite prin H.C.L. Satu Mare 136/2023** având în vedere următoarele:

-potrivit modificării aduse Codului fiscal prin Legea nr.296/2020, în cazul mijloacelor de transport cu sarcina maximă autorizată mai mare de 12 tone, impozitul va fi indexat nu cu rata inflației ci în funcție de rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro și nivelurile minime, exprimate în euro, prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri vor fi comunicate pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației.

- rata de schimb aplicabilă este de 4,9748 RON / EUR .

- din calculele efectuate , prin actualizarea valorilor minimale prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017), la cursul de schimb , menționat anterior ar rezulta o foarte mică diminuare a valorilor stabilite anterior prin H.C.L.Satu Mare 136/2023.

Având în vedere faptul că salariul minim brut pe țară, (care este utilizat ca limită superioară a veniturilor pentru a care se pot acorda anumite faciliăți fiscale) se modifică cu o frecventa mare, pentru a nu fi nevoie sa actualizăm continuu hotrarea de consiliu care reglementeaza facilitatile fiscale locale, s-a propus o reformulare a textului astfel încât acesta să indice mereu valoarea actualizată a acestui salariu minim brut pe țară, în locul unuia static care indica o valoare fixă a acestuia și care necesita dese actualizări.

Față de cele expuse mai sus, constatând necesitatea modificării doar în sensul corectării formulării limitelor veniturilor între care se poate beneficia de anumite facilități fiscale din cadrul Hotărârii Consiliului Local Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2024, urmare a solicitării structurii de specialitate, prin prezentul proiect de hotărâre executivul propune:

Modificarea Art.2 din capitolul I „Regulamentul de aplicare a facilităților fiscale de scutire sau reducere la plata impozitului pe clădire şi a impozitului pe teren pentru persoanele fizice cu venituri mici, așa cum sunt cuprinse în Anexa 4 la punctul 8 și 16” sub forma :

*„Persoanele fizice enumerate la art.1 pot beneficia de următoarele facilități fiscale:*

*- scutirea de la plata impozitului pe clădiri şi a impozitului pe teren în procent de 100% în cazul unor venituri nete totale pe proprietate mai mici de limita stabilită pentru venitul minim garantat în vigoare la momentul solicitării facilității fiscale. (Venitul minim garantat calculat astfel : ISR “indicatorul social de referință” X 0,283) ;*

*- reducerea cu 50% a impozitului pe clădiri şi a impozitului pe teren în cazul unor venituri nete totale pe proprietate situate între venitul minim garantat şi salariul minim brut pe țară, ambele în vigoare la momentul solicitării facilității fiscale;*

*Scutirea sau reducerea la plata impozitului pe clădiri şi a impozitului pe teren se acordă numai pentru clădirea și terenul aferent situate la adresa de domiciliu a solicitantului.*

*Pentru acordarea facilităților fiscale se iau în calcul veniturile tuturor persoanelor care locuiesc împreună cu solicitantul facilităților fiscale de scutire sau reducere la plata impozitului pe clădiri şi a impozitului pe teren.”*

Raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.

**Șef Serviciu Impunere Constatare Control**

**ec. Sorin CRIȘAN**

**Director executiv**

**ec. Vasile-Claudiu TINCU**

Mihali Cristian /2 ex